তমাস পার্তি

**তমাস তেয়ে পার্তি** (, ; জন্ম: ১৩ জুন ১৯৯৩; **তমাস পার্তি** নামে সুপরিচিত) হলেন একজন ঘানায়ীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভিয়ারিয়াল এবং ঘানা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১১–১২ মৌসুমে, ঘানায়ীয় ফুটবল ক্লাব ওদোমেতাহের যুব পর্যায়ের হয়ে খেলার মাধ্যমে পার্তি ফুটবল জগতে প্রবেশ করেছেন এবং পরবর্তীকালে আতলেতিকো মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, স্পেনীয় ক্লাব আতলেতিকো মাদ্রিদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতলেতিকো মাদ্রিদ বি-এর হয়ে দুই মৌসুমে ২৮ ম্যাচে ৩টি গোল করার পর আতলেতিকো মাদ্রিদে যোগদান করেছেন, এরপূর্বে তিনি রিয়াল ক্লাব দেপোর্তিভো মায়োর্কমায়োর্কা এবং আলমেরিয়ার হয়ে এক মৌসুম করে ধারে খেলেছেন। আতলেতিকো মাদ্রিদের হয়ে তার প্রথম মৌসুমে তিনি দিয়েগো সিমেওনের অধীনে ২০১৫–১৬ উয়েফা চ্যাম্পিয়নস লিগের রানার-আপ হয়েছেন। ২০২০–২১ মৌসুমে, তিনি প্রায় ৫০ মিলিয়ন ইউরোর বিনিময়ে আতলেতিকো মাদ্রিদ হতে ইংরেজ ক্লাব আর্সেনালে যোগদান করেছেন।

২০১৬ সালে, পার্তি ঘানার হয়ে আন্তর্জাতিক পর্যায়ে অভিষেক করেছেন; ঘানার জার্সি গায়ে তিনি এপর্যন্ত ৫৬ ম্যাচে ১৬টি গোল করেছেন। তিনি ঘানার হয়ে এপর্যন্ত ২টি আফ্রিকা কাপ অব নেশন্সে (২০১৭ এবং ২০১৯) অংশগ্রহণ করেছেন, যার মধ্যে ২০১৭ সালে আভরাম গ্রান্টের অধীনে আফ্রিকা কাপ অব নেশন্সের চতুর্থ স্থান অধিকার করেছেন।

ব্যক্তিগতভাবে, পার্তি বেশ কিছু পুরস্কার জয়লাভ করেছেন, যার মধ্যে ২০১৮ সালে এসডব্লিউএজি বর্ষসেরা ক্রীড়াবিদের পুরস্কার এবং টানা দুই বছর ঘানার বর্ষসেরা খেলোয়াড়ের পুরস্কারের অন্যতম। দলগতভাবে, পার্তি এপর্যন্ত ৩টি শিরোপা জয়লাভ করেছেন, যার সবগুলো আতলেতিকো মাদ্রিদের হয়ে জয়লাভ করেছেন।

## প্রারম্ভিক জীবন
তমাস তেয়ে পার্তি ১৯৯৩ সালের ১৩ই জুন তারিখে ঘানার ক্রোবো ওদুমাসেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৬ সালের ৫ই জুন তারিখে, ২২&nbsp;বছর, ১১&nbsp;মাস ও ২৩&nbsp;দিন বয়সে, ডান পায়ে ফুটবল খেলায় পারদর্শী পার্তি মরিশাসের বিরুদ্ধে অনুষ্ঠিত ২০১৭ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ঘানার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, যেখানে তিনি  নম্বর জার্সি পরিধান করেছিলেন; ম্যাচটি ঘানা ২–০ গোলের ব্যবধানে জয়লাভ করেছিল। ঘানার হয়ে অভিষেকের বছরে পার্তি সর্বমোট ৫ ম্যাচে অংশগ্রহণ করেছেন।

## অর্জন
### ক্লাব
;আতলেতিকো মাদ্রিদ
*লা লিগা: ২০২০–২১
*উয়েফা চ্যাম্পিয়নস লিগ: রানার-আপ ২০১৫–১৬
*উয়েফা ইউরোপা লিগ: ২০১৭–১৮
*উয়েফা সুপার কাপ: ২০১৮

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঘানায়ীয় ফুটবলার
বিষয়শ্রেণী:ইউনিয়ন দেপোর্তিভা আলমেরিয়ার খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০১৭ আফ্রিকা কাপ অব নেশন্সের খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:২০১৯ আফ্রিকা কাপ অব নেশন্সের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:ইসলামে ধর্মান্তরিত
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার